pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย-เบลเยียมร่วมมืออย่างใกล้ชิด ฟื้นฟูเศรษฐกิจหลังโควิด-19
วันจันทร์ที่ 3 สิงหาคม 2563
ไทย-เบลเยียมร่วมมืออย่างใกล้ชิด ฟื้นฟูเศรษฐกิจหลังโควิด-19
วันอาทิตย์ที่ 2 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและเบลเยียมมีความสัมพันธ์ใกล้ชิดยาวนาน ที่ผ่านมาเบลเยียมได้จัดกิจกรรม Thai-Belgium Covid Solidarity ซึ่งเป็นโครงการสาธารณกุศลเพื่อช่วยเหลือชุมชนไทยที่ได้รับผลกระทบจากโรคโควิด-19 และสนับสนุนการฟื้นการเจรจาความตกลงการค้าเสรีระหว่างไทยกับสหภาพยุโรป ขณะเดียวกันเบลเยียมชื่นชมไทยที่ประสบความสําเร็จในการรับมือกับโรคโควิด-19 และไม่พบการติดเชื้อภายในประเทศอย่างต่อเนื่อง โดยนับจากนี้ทั้งสองปนะเทศจะส่งเสริมการค้าและการลงทุนระหว่างกัน โดยเฉพาะในพื้นที่ EEC ซึ่งไทยพร้อมอํานวยความสะดวกและร่วมมือกับเบลเยียม เพื่อฟื้นฟูเศรษฐกิจหลังสถานการณ์โควิด-19 คลี่คลายลง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เตือนเด็กเล็ก ผู้สูงอายุ เลี่ยงนกพิราบ ลดเสี่ยงติดโรคคริปโตคอกโคสิส จากเชื้อราในมูลนก
วันศุกร์ที่ 21 กันยายน 2561
สธ.เตือนเด็กเล็ก ผู้สูงอายุ เลี่ยงนกพิราบ ลดเสี่ยงติดโรคคริปโตคอกโคสิส จากเชื้อราในมูลนก
กระทรวงสาธารณสุข เตือนประชาชน โดยเฉพาะเด็กเล็ก ผู้สูงอายุ ผู้ที่มีภูมิคุ้มกันต่ํา หลีกเลี่ยงนกพิราบและบริเวณที่นกอาศัยอยู่ หรืออยู่ใกล้กรงนก ลดความเสี่ยงโรคคริปโตคอกโคสิสจากการติดเชื้อราในมูลนก
กระทรวงสาธารณสุข เตือนประชาชน โดยเฉพาะเด็กเล็ก ผู้สูงอายุ ผู้ที่มีภูมิคุ้มกันต่ํา หลีกเลี่ยงนกพิราบและบริเวณที่นกอาศัยอยู่ หรืออยู่ใกล้กรงนก ลดความเสี่ยงโรคคริปโตคอกโคสิสจากการติดเชื้อราในมูลนก
วันนี้ (21 กันยายน 2561) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ในช่วงนี้ สภาพอากาศเปลี่ยนแปลง มีฝนตก อากาศร้อนชื้น เชื้อโรคเจริญเติบโตได้ดี อีกโรคหนึ่งที่น่าห่วงก็คือ โรคคริปโตคอกโคสิสจากการติดเชื้อรา คริปโตคอคคัส นีโอฟอร์แมนส์ (Cryptococcus Neoformans) ที่อยู่ในมูลนก โดยเฉพาะนกพิราบ ซึ่งมักอาศัยตามที่สาธารณะหรือมาเกาะอาศัย ทํารังอยู่บนหลังคา ฝ้าเพดานบ้าน และยังพบในมูลนกอื่น ๆ ที่ประชาชนมักเลี้ยงไว้ เช่น นกหงส์หยก นกแก้ว นกกระตั้ว นกแขกเต้า นกเอี้ยง นกเขา ไก่ อีกด้วย โดยเมื่อหายใจเอาสปอร์ราหรือเชื้อราในมูลนกที่ถูกพัดกระจายอยู่ในอากาศเข้าไป จะทําให้เกิดการติดเชื้อที่ปอดและสมอง มีอาการไข้ ไอเป็นเลือด เจ็บหน้าอก มีปัญหาทางการมองเห็น มึนงง หากมีการติดเชื้อที่สมองจะมีอาการสับสน และพฤติกรรมเปลี่ยนแปลงไป
นายแพทย์โอภาสกล่าวต่อว่า ประชาชนที่เป็นกลุ่มเสี่ยงติดเชื้อง่ายคือ เด็กเล็ก ผู้สูงอายุ ผู้ป่วยโรคมะเร็ง คนที่มีภูมิคุ้มกันร่างกายต่ํา อาจมีอาการรุนแรงและรักษายากกว่าคนปกติ จึงขอให้ป้องกันตัวเอง โดยหลีกเลี่ยงนกพิราบและบริเวณที่นกอาศัยอยู่ หรืออยู่ใกล้กรงนกที่ไม่ได้ทําความสะอาด เพื่อลดความเสี่ยงติดโรคนี้ และขอให้ป้องกันตัว โดยสวมผ้าปิดจมูกและปากเมื่อต้องทําความสะอาดอาคารเก่า บริเวณที่นกอาศัยอยู่และล้างมือให้สะอาดทุกครั้ง รวมทั้งไล่นกพิราบไม่ให้มาอาศัยอยู่ในบ้าน เช่น การกั้นด้วยตาข่าย การใช้เข็มขัดรัดสายไฟมัดที่ระเบียงที่นกชอบเกาะ กําจัดรังนก เป็นต้น
************************************** 21 กันยายน 2561
รัฐบาลไทย-ข่าวทำเนียบรัฐบาล-สธ.เร่งส่งหน้ากากอนามัย N95 ชุด PPE. ให้โรงพยาบาล
วันจันทร์ที่ 30 มีนาคม 2563
สธ.เร่งส่งหน้ากากอนามัย N95 ชุด PPE. ให้โรงพยาบาล
กระทรวงสาธารณสุข เร่งจัดส่งหน้ากากอนามัย หน้ากาก N95 ชุดป้องกันร่างกาย (PPE) ให้โรงพยาบาลทุกสังกัด ปรับระบบจัดส่งโดยบริษัทไปรษณีย์ไทยเพื่อให้ถึงจังหวัดเร็วขึ้น เตรียมจัดหา N95 เพิ่มอีก 7 แสนชิ้น
กระทรวงสาธารณสุข เร่งจัดส่งหน้ากากอนามัย หน้ากาก N95 ชุดป้องกันร่างกาย (PPE) ให้โรงพยาบาลทุกสังกัด ปรับระบบจัดส่งโดยบริษัทไปรษณีย์ไทยเพื่อให้ถึงจังหวัดเร็วขึ้น เตรียมจัดหา N95 เพิ่มอีก 7 แสนชิ้น
วันนี้ (30 มีนาคม 2563) ที่ทําเนียบรัฐบาล กทม. นายแพทย์สุขุม กาญจนพิมาย ปลัดกระทรวงสาธารณสุข แถลงข่าวเรื่องการจัดสรรอุปกรณ์ เวชภัณฑ์ทางการแพทย์ ว่า นายอนุทิน ชาญวีรกูล รองนายกมนตรีและรัฐมนตรีว่าการกระทรวงสาธารณสุข ได้ร่วมกับผู้บริหารกระทรวงพาณิชย์ กระทรวงมหาดไทย วางแผนการจัดหา จัดสรร และจัดส่งหน้ากากอนามัยทางการแพทย์ หน้ากาก N95 และชุดป้องกันตนเอง PPE. เพื่อความปลอดภัยของบุคลากรการแพทย์ที่ให้การดูแลรักษาผู้ป่วยโรคติดเชื้อไวรัสโคโรนา 2019 ในโรงพยาบาลทุกสังกัด โดยตั้งแต่วันที่ 7 – 28 มีนาคม ได้จัดส่งหน้ากากอนามัยทางการแพทย์ให้แล้ว 19.59 ล้านชิ้น เป็นโรงพยาบาลในสังกัดสํานักงานปลัดกระทรวงสาธารณสุข 10.35 ล้านชิ้น กรมอื่นๆ 5 แสน 6 หมื่นชิ้น โรงพยาบาลนอกสังกัดกระทรวงสาธารณสุข 7 แสน 7 หมื่นชิ้น โรงพยาบาลมหาวิทยาลัย 2.48 ล้านชิ้น โรงพยาบาลเอกชน 4.28 ล้านชิ้น โรงพยาบาลสังกัด กทม. 1.15 ล้านชิ้น
นายแพทย์สุขุมกล่าวต่อว่า กระทรวงสาธารณสุขได้รับจัดสรรหน้ากากอนามัยเพิ่มเป็น 1.3 ล้านชิ้นต่อวัน ได้จัดส่งให้โรงพยาบาลในสังกัดสํานักงานปลัดกระทรวงสาธารณสุข 650,000 ชิ้น กรมต่าง ๆ 150,000 ชิ้น โรงพยาบาลนอกสังกัดกระทรวงสาธารณสุข 100,000 ชิ้น โรงพยาบาลมหาวิทยาลัย 150,000 ชิ้น โรงพยาบาลเอกชน 150,000 ชิ้น และโรงพยาบาลสังกัด กทม. 100,000 ชิ้น โดยได้ปรับระบบจัดส่งโดยบริษัทไปรษณีย์ไทยส่งจากโรงงานไปยังโรงพยาบาลศูนย์ที่เป็นแม่ข่ายของเขตสุขภาพ เพื่อให้ถึงจังหวัดเร็วขึ้น
สําหรับหน้ากาก N95 ซึ่งทั่วโลกกําลังขาดแคลนจากความต้องการใช้สูง ตั้งแต่วันที่ 7-28 มีนาคม 2563 ได้ส่งให้โรงพยาบาลทุกสังกัดแล้ว 183,910 ชิ้น และคาดประมาณหากจํานวนผู้ป่วย 10,000 ราย ต้องใช้หน้ากาก N95 ประมาณ 17,000 ชิ้นต่อวัน ได้มีแผนการจัดหาเพิ่มอีกประมาณ 700,000 ชิ้น โดยนําเข้าของบริษัท 3 M จากประเทศอเมริกา 2 แสนชิ้น บริษัท สยามโคเค็น จํากัด เดือนละ 1 แสนชิ้น นําเข้าจากประเทศจีนโดยองค์การเภสัชกรรมอีก 4 แสนชิ้น นอกจากนี้ ได้จัดส่งอุปกรณ์ป้องกันและเวชภัณฑ์ทางการแพทย์ที่ได้รับจากรัฐบาลจีนให้เขตสุขภาพ เป็นหน้ากากอนามัย 100,000 ชิ้น หน้ากาก N95 จํานวน 10,000 ชิ้น ชุด PPE. 2,000 ชิ้น
นายแพทย์สุขุมกล่าวอีกว่า บ่ายวันนี้ (30 มีนาคม 2563) ได้รับรายงานจากนายแพทย์วิฑูรย์ ด่านวิบูลย์ องค์การเภสัชกรรม (อภ.) ได้รับยาฟาวิพิราเวียร์ (Favipiravir) หรือยาอะวีแกน (Avigan) ที่จัดซื้อจากประเทศญี่ปุ่นจํานวน 40,000 เม็ดแล้ว และจะจัดสรรจัดส่งให้กรมการแพทย์ โดยโรงพยาบาลราชวิถี จํานวน 18,000 เม็ด สําหรับกระจายให้กับโรงพยาบาลในเขตกรุงเทพและปริมณฑล ส่งให้กับเขตสุขภาพทั้ง 12 เขต สําหรับจัดสรรกระจายให้กับโรงพยาบาลขนาดใหญ่ในภูมิภาค จํานวน 18,000 เม็ด เหลือไว้สํารองสําหรับจัดสรรในกรณีจําเป็นเร่งด่วนอีกจํานวน 4,000 เม็ด และคาดว่าภายในวันศุกร์ที่จะมีการจัดส่งยาดังกล่าวเข้าจากประเทศจีนเพิ่มอีกจํานวน 100,000 เม็ด และภายในเดือนเมษายนจะได้รับจากญี่ปุ่นเพิ่มอีก 200,000 เม็ด และทําการสั่งซื้อเพื่อสํารองเพิ่มอย่างต่อเนื่อง
*************************************** 30 มีนาคม 2563
รัฐบาลไทย-ข่าวทำเนียบรัฐบาล-รมช.สาธิต เปิดอบรมหลักสูตรการดูแลผู้สูงอายุแบบไร้รอยต่อเขตเมือง
วันศุกร์ที่ 15 พฤศจิกายน 2562
รมช.สาธิต เปิดอบรมหลักสูตรการดูแลผู้สูงอายุแบบไร้รอยต่อเขตเมือง
รัฐมนตรีช่วยว่าการกระทรวงสาธารณสุข เปิดอบรมบุคลากรทางการแพทย์และสาธารณสุข แลกเปลี่ยนเรียนรู้ แนวทางระบบการดูแลผู้สูงอายุไร้รอยต่อสําหรับเขตเมือง ระหว่างไทยและสิงคโปร์ ประสานความร่วมมือระหว่างประเทศรองรับการก้าวเข้าสู่สังคมผู้สูงอายุ
วันนี้ (15 พฤศจิกายน 2562) ที่โรงแรมมิราเคิล แกรนด์ คอนเวนชั่นกทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดการประชุมHospital Management Programme in Thailand “Seamless Care for Ageing Population” โดยมีนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์สุขสันต์ กิตติศุภกร รักษาราชการแทนผู้อํานวยการสํานักการแพทย์ กรุงเทพมหานคร นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ ผู้อํานวยการสถาบัน/โรงพยาบาลที่เกี่ยวข้องด้านการดูแลผู้สูงอายุ ผู้บริหาร SingHealthกองทุน Temasak Foundation ทีมผู้เชี่ยวชาญจากประเทศสิงคโปร์และประเทศไทย บุคลากรทางการแพทย์และสาธารณสุขจากกรมการแพทย์และหน่วยงานสังกัดกรุงเทพมหานคร เข้าร่วมประชุม
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ประเทศไทยกําลังจะก้าวเข้าสู่สังคมสูงอายุสมบูรณ์แบบ (Completed Aged Society) ภายในปี 2564 ซึ่งจะมีผู้สูงอายุถึงร้อยละ 20 ของประเทศ มีการเปลี่ยนแปลงจากสังคมชนบทสู่สังคมเมือง กระทรวงสาธารณสุขได้เตรียมรับมือโดยมอบให้กรมการแพทย์ร่วมมือกับSingHealthสาธารณรัฐสิงคโปร์ จัดกิจกรรมการฝึกอบรม พัฒนาบุคลากรทางการแพทย์และสาธารณสุขด้านระบบการดูแลผู้สูงอายุไร้รอยต่อ (Seamless care for the elderly) ภายใต้ชื่อหลักสูตร Hospital Management Programme in Thailand“Seamless Care for Ageing Population” เพื่อนําแนวทางการดูแลผู้สูงอายุมาประยุกต์ใช้ในประเทศโดยสาธารณรัฐสิงคโปร์มีสัดส่วนผู้สูงอายุสูงเป็นอันดับ 1 ในกลุ่มประเทศอาเซียน และมีสภาพสังคมเป็น
เขตเมือง แต่สามารถจัดระบบการดูแลสุขภาพผู้สูงอายุได้อย่างมีประสิทธิภาพ
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า การประชุมครั้งนี้เป็นการแลกเปลี่ยนมุมมองแนวคิดในการจัดระบบบริการดูแลผู้สูงอายุในเขตเมือง กับวิทยากรจากสิงคโปร์ Changi General Hospital, Singapore Health Services หลักสูตรประกอบด้วยความเข้าใจในการดูแลผู้สูงอายุกลุ่มอาการโรคในผู้สูงอายุ และการจัดการปัญหาอาการที่พบบ่อย เช่น ภาวะการหกล้ม ภาวะทุพโภชนาการ ภาวะเปราะบาง ภาวะมวลกล้ามเนื้อน้อย กระดูกพรุน แผลกดทับ ภาวะสมองเสื่อม อาการเพ้อ เป็นต้นการประเมินอาการและสมรรถภาพผู้สูงอายุ การนําเทคโนโลยีมาใช้ในการดูแล และฟื้นฟูสมรรถภาพผู้สูงอายุการดูแลระยะเปลี่ยนผ่านหรือระยะกลาง (Intermediate care) จากรพ.สู่ชุมชน และการบูรณาการเพื่อจัดการรูปแบบการดูแลผู้สูงอายุในหอผู้ป่วยบุคลากร ที่เข้าอบรมในรอบแรกนี้ประกอบด้วย แพทย์ พยาบาล นักกายภาพบําบัด ที่ปฏิบัติงานในสถานพยาบาลสังกัดกรมการแพทย์จํานวน 44 คน และสํานักการแพทย์กรุงเทพมหานคร จํานวน 10 คนแต่เมื่อดําเนินโครงการครบจะมีผู้ผ่านการอบรมจํานวน 200 คนจากองค์กรและหน่วยงานที่เกี่ยวข้องกับการดูแลสุขภาพผู้สูงอายุทั่วประเทศ
********************************** 15 พฤศจิกายน 2562
รัฐบาลไทย-ข่าวทำเนียบรัฐบาล-กรมบัญชีกลางมอบประกาศเกียรติคุณ และประกาศนียบัตรด้านการตรวจสอบภายในภาครัฐ ประจำปี 2562
วันจันทร์ที่ 24 กุมภาพันธ์ 2563
กรมบัญชีกลางมอบประกาศเกียรติคุณ และประกาศนียบัตรด้านการตรวจสอบภายในภาครัฐ ประจําปี 2562
กรมบัญชีกลางจัดพิธีมอบประกาศเกียรติคุณการประกันคุณภาพงานตรวจสอบภายในภาครัฐและประกาศนียบัตรผู้ตรวจสอบภายในภาครัฐ ประจําปีงบประมาณ พ.ศ. 2562
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้จัดพิธีมอบประกาศเกียรติคุณการประกันคุณภาพงานตรวจสอบภายในภาครัฐ และประกาศนียบัตร ผู้ตรวจสอบภายในภาครัฐ ประจําปี 2562 โดยมีนายภูมิศักดิ์ อรัญญาเกษมสุข อธิบดีกรมบัญชีกลาง เป็นประธานในพิธี เมื่อวันที่ 21 กุมภาพันธ์ 2563 ณ เมย์แฟร์ บอลรูม ซี ชั้น 11 เดอะ เบอร์เคลีย์ โฮเต็ล ตามโครงการประกันคุณภาพงานตรวจสอบภายในภาครัฐ (Internal Audit Quality Assurance : IAQA) ที่ได้มีการจัดอบรมหลักสูตรวิชาชีพด้านการตรวจสอบภายใน “หลักสูตรประกาศนียบัตรผู้ตรวจสอบภายในภาครัฐ (Certified Government Internal Auditor : CGIA)” ขึ้น โดยในปีงบประมาณ พ.ศ. 2562 มีส่วนราชการที่มีผลการประเมินผ่านเกณฑ์การประกันคุณภาพงานตรวจสอบภายในภาครัฐ (IAQA) จํานวน 31 หน่วยงาน และปีงบประมาณ พ.ศ. 2561 – 2562 มีผู้ตรวจสอบภายในที่สําเร็จการอบรมหลักสูตรประกาศนียบัตรผู้ตรวจสอบภายในภาครัฐ (CGIA) จํานวน 104 คน ซึ่งโครงการดังกล่าวเป็นการส่งเสริมให้ผู้ตรวจสอบภายใน หรือผู้ที่ปฏิบัติงานตรวจสอบภายใน มีวิธีการและกระบวนการปฏิบัติงานที่เหมาะสมและสอดคล้องกับมาตรฐานสากล โดยกรมบัญชีกลางเป็นหน่วยงานกลางที่ทําหน้าที่กํากับดูแลงานตรวจสอบภายในภาครัฐ ได้ตระหนักถึงความสําคัญ จึงได้กําหนดนโยบาย ระเบียบและมาตรฐานการตรวจสอบภายใน ตลอดจนส่งเสริมและสนับสนุนด้านศักยภาพและองค์ความรู้ของผู้ตรวจสอบภายใน และเสริมสร้างให้งานตรวจสอบภายในมีคุณภาพที่ดีเทียบเท่ามาตรฐานสากล
โฆษกกรมบัญชีกลางกล่าวทิ้งท้ายว่า โครงการและหลักสูตรดังกล่าว ได้ดําเนินการโดยเทียบเคียงกับมาตรฐานวิชาชีพด้านการตรวจสอบภายในของสากล เพื่อผลักดันให้หน่วยงานตรวจสอบภายใน สามารถสร้างคุณค่าเพิ่มให้กับส่วนราชการในการบรรลุวัตถุประสงค์ และเป้าหมายตามยุทธศาสตร์ของส่วนราชการ
รัฐบาลไทย-ข่าวทำเนียบรัฐบาล-ก.ดิจิทัลฯ วอนประชาชนช่วยสอดส่อง - แจ้งรายงานผู้ให้บริการหรือภาครัฐ หากพบผู้กระทำผิดทางสื่อสังคมออนไลน์
วันจันทร์ที่ 8 พฤษภาคม 2560
ก.ดิจิทัลฯ วอนประชาชนช่วยสอดส่อง - แจ้งรายงานผู้ให้บริการหรือภาครัฐ หากพบผู้กระทําผิดทางสื่อสังคมออนไลน์
กระทรวงดิจิทัลเพื่อเศรษฐกิจและสังคมฯ
กระทรวงดิจิทัลเพื่อเศรษฐกิจและสังคม เร่งรวบรวมหลักฐานประสานผู้ให้บริการแอปพลิเคชั่นไลน์ดําเนินการกับผู้ใช้ที่หลอกลวงทําใบขับขี่ปลอม พร้อมชวนประชาชนผู้ใช้สื่อสังคมออนไลน์ช่วยสอดส่อง หากพบผู้กระทําผิดให้แจ้งรายงานผู้ให้บริการแอปพลิชั่นได้ทันที พร้อมแจ้งเบาะแสไปยังหน่วยงานภาครัฐที่เกี่ยวข้องโดยตรง หรือแจ้งทางสายด่วน 1111 เพื่อป้องกันปัญหาบานปลาย
นาวาอากาศเอก สมศักดิ์ ขาวสุวรรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า จากกรณีที่มีการรับจัดทําใบขับขี่ปลอมผ่านแอปพลิเคชั่นไลน์ ในรูปแบบผิดกฎหมาย โดยที่ไม่ต้องสอบใบขับขี่ ด้วยวิธีการชําระเงินพร้อมแนบเอกสารส่วนตัวนั้น กรณีดังกล่าวถือเป็นเรื่องผิดกฎหมาย ซึ่งหากเป็นการเสนอขายใบขับขี่ปลอมจะผิดทั้งผู้ปลอมและผู้ใช้เอกสารราชการปลอม และที่น่าห่วงใยคือ หากผู้ซื้อได้ใช้เอกสารดังกล่าวโดยปราศจากความรู้หรือทักษะที่แท้จริง ก็อาจเป็นอันตรายแก่ประชาชนบนท้องถนน สร้างความเสียหายอื่นๆ ตามมา ผู้ตัดสินใจซื้อโดยเห็นแก่ประโยชน์ส่วนตนก็จะได้รับผลร้ายภายหลัง ดังนั้น กระทรวงดิจิทัลฯ ในฐานะหน่วยงานกํากับดูแลภายใต้พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ.2550 จึงได้มอบหมายให้ผู้รับผิดชอบ และพนักงานเจ้าหน้าที่ของกระทรวงฯ ดําเนินการตรวจสอบรวบรวมพยานหลักฐาน เพื่อประสานกับผู้ให้บริการแอปพลิเคชั่นไลน์ ให้ให้พิจารณาดําเนินการตามเงื่อนไขในการให้บริการ และหากพบว่าเป็นความผิดตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ.2550 ก็จะดําเนินการยื่นคําร้องต่อศาลอาญาตามบทบัญญัติแห่งกฎหมายต่อไป ทั้งนี้ เพื่อมิให้เกิดความเสียหายในวงกว้าง ซึ่งมิใช่เพียงแค่หยุดยั้งการหลอกลวงประชาชนให้หลงเชื่อในการทําธุรกรรมที่ผิดกฎหมาย แต่รวมถึงการป้องกันการหลอกลวงมิให้เกิดการหลงเชื่อและโอนเงินแต่ไม่ได้รับใบขับขี่ หรือได้ใบขับขี่แล้วไม่สามารถนําไปใช้ในการทําธุรกรรมได้ และอาจเชื่อมโยงไปถึงกระบวนการทําบัตรประชาชนปลอม พาสปอร์ตปลอม หรือเอกสารหลักฐานของทางราชการปลอมอื่นๆ รวมถึงอาจนําไปสู่การแอบอ้างสิทธิของบุคคลอื่นในการทําธุรกรรม เช่น การใช้บัตรประชาชนปลอมในการเปิดบัญชีธนาคารหรือถอนเงินออกจากบัญชีธนาคาร หรือการกระทําที่สวมรอยแอบอ้างในการกระทําความผิดต่างๆ ด้วย
“อย่างไรก็ตาม กรณีดังกล่าวได้รับการแจ้งเตือนจากผู้หวังดี เพื่อให้ทางราชการตระหนักถึงปัญหาและแจ้งเตือนประชาชน ซึ่งกรมการขนส่งทางบกผู้รับผิดชอบเรื่องการจัดทําใบขับขี่โดยตรงได้เคยมีประกาศแจ้งเตือนเรื่องนี้แล้วเมื่อต้นเดือนมกราคม 2560 ที่ผ่านมา แต่ยังมีกลุ่มมิจฉาชีพปรากฏอยู่ในปัจจุบัน ดังนั้น จึงขอความร่วมมือประชาชนผู้ใช้สื่อสังคมออนไลน์ทุกคนช่วยกันสอดส่อง หากพบเห็นการกระทําผิดในลักษณะดังกล่าว หรือการออกเอกสารราชการปลอมต่างๆ ให้แจ้งไปยังช่องทางของภาครัฐ เช่น ศูนย์บริการข้อมูลภาครัฐเพื่อประชาชน (GCC1111) โทร.สายด่วน 1111 เพื่อจะได้ดําเนินการกับกลุ่มมิจฉาชีพโดยเร็ว และร่วมกันแจ้งรายงาน (Report) ไปยังผู้ให้บริการแอปพลิเคชั่นไลน์หรือผู้ให้บริการรายอื่นๆ ผ่านช่องทางที่ผู้ให้บริการจัดเตรียมไว้ต่อไป” น.อ.สมศักดิ์ฯ กล่าวย้ําตอนท้าย
****************************
รัฐบาลไทย-ข่าวทำเนียบรัฐบาล-มท.1 ลงพื้นที่ จ.ปัตตานี มอบนโยบายนายอำเภอ กำนัน ผู้ใหญ่บ้าน ย้ำ 3 ข้อ "เข้าใจ มั่นคง และพัฒนา" เพื่อนำไปสู่สันติสุข
วันจันทร์ที่ 11 พฤศจิกายน 2562
มท.1 ลงพื้นที่ จ.ปัตตานี มอบนโยบายนายอําเภอ กํานัน ผู้ใหญ่บ้าน ย้ํา 3 ข้อ "เข้าใจ มั่นคง และพัฒนา" เพื่อนําไปสู่สันติสุข
มท.1 ลงพื้นที่ จ.ปัตตานี มอบนโยบายนายอําเภอ กํานัน ผู้ใหญ่บ้าน ย้ํา 3 ข้อ "เข้าใจ มั่นคง และพัฒนา" เพื่อนําไปสู่สันติสุข
วันนี้ (9 พ.ย.62) เวลา 16:45 น. ที่ค่ายสมเด็จพระสุริโยทัย จังหวัดปัตตานี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมขับเคลื่อนสภาสันติสุขตําบลในจังหวัดชายแดนภาคใต้ โดยมี นายอนุชา โมกขะเวส ที่ปรึกษารัฐมนตรีว่าการกระทรวงมหาดไทย พลตํารวจตรี ธารา ปุณศรี เลขานุการรัฐมนตรีว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย นายธนาคม จงจิระ อธิบดีกรมการปกครอง พลโท พรศักดิ์ พูลสวัสดิ์ แม่ทัพภาค 4 ผู้ว่าราชการจังหวัดปัตตานี ยะลา นราธิวาส สงขลา นายอําเภอ 37 อําเภอ ข้าราชการในพื้นที่ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น ผู้นําศาสนา และภาคประชาชน ร่วมประชุม
พลเอก อนุพงษ์ เผ่าจินดา กล่าวว่า วันนี้เดินทางมาเป็นตัวแทนพลเอก ประยุทธ์ จันทร์โอชา นายกรัฐมนตรี ร่วมงานสวดพระอภิธรรม รวมถึงมาให้กําลังใจเจ้าหน้าที่ โดยการสร้างสันติสุขในพื้นที่ต้องคํานึงถึง หลัก 3 ข้อ ได้แก่ การสร้างความรู้และความเข้าใจอย่างถูกต้องกับประชาชน ความมั่นคงและการพัฒนา โดยเรื่องการทําความเข้าใจกับพี่น้องประชาชนเป็นเรื่องสําคัญที่เจ้าหน้าที่ผู้ปฏิบัติงานจะต้องสร้างการรับรู้ให้กับพี่น้องประชาชนในพื้นที่อย่างถูกต้อง ครบถ้วน และต้องไม่สร้างเงื่อนไข ประการที่ 2 เรื่องความมั่นคง ต้องดูแลทั้งพี่น้องประชาชนและตนเอง เน้นสร้างความเป็นมิตร และต้องประเมินตนเอง ภูมิประเทศหรือพื้นที่ และคน ตลอดเวลาเพื่อให้เกิดความพร้อม ไม่ให้เกิดความเสี่ยง และเรื่องสุดท้าย คือ การพัฒนา โดยสภาสันติสุขตําบลจะต้องเป็นหน่วยงานหลักในการประสานการพัฒนาพื้นที่ ตามความต้องการของพี่น้องประชาชน เพื่อสร้างความเป็นอยู่ที่ดีให้ประชาชนทุกหมู่เหล่าในพื้นที่ให้ได้ ทั้งนี้ได้เน้นย้ําว่า เมื่อเกิดความเข้าใจที่ดีที่ถูกต้อง ก็จะสามารถนํามาซึ่งสันติสุขในพื้นที่ร่วมกัน.
กองสารนิเทศ สป.มท.
ครั้งที่ 190/2562
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงานและปาฐกถาพิเศษ “GovChannel Roadshow 2017: Digital Local Government ขับเคลื่อนราชการทันสมัย บริการประชาชนรวดเร็ว ทันใจ” ฯ
วันจันทร์ที่ 27 มีนาคม 2560
รมว.ดิจิทัลฯ เป็นประธานเปิดงานและปาฐกถาพิเศษ “GovChannel Roadshow 2017: Digital Local Government ขับเคลื่อนราชการทันสมัย บริการประชาชนรวดเร็ว ทันใจ” ฯ
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน“GovChannel Roadshow 2017: Digital Local Government ขับเคลื่อนราชการทันสมัย บริการประชาชนรวดเร็ว ทันใจ” และปาฐกถาพิเศษในหัวข้อ “การขับเคลื่อน Digital Local Government สู่ Digital Thailand” เริ่มต้นที่แรก ณ จังหวัดเชียงใหม่ โดยสํานักงานรัฐบาลอิเล็กทรอนิกส์ (องค์การมหาชน) หรือ สรอ./EGA หน่วยงานในสังกัดกระทรวงดิจิทัลฯ จัดขึ้น เพื่อหวังขับเคลื่อนจังหวัดเชียงใหม่สู่เมืองดิจิทัลต้นแบบ “Chaingmai: Digital Local Government” และเป็นการวางรากฐานในการพัฒนาทั้งด้านเศรษฐกิจ การเมือง สิ่งแวดล้อม การท่องเที่ยว รวมทั้งการเผยแพร่วัฒนธรรม ตลอดจนการพัฒนาเพื่อเพิ่มประสิทธิภาพการดําเนินงานด้านเทคโนโลยีสารสนเทศของจังหวัด ให้เป็นไปตามเป้าหมายยุทธศาสตร์หลักของแผนดิจิทัลเพื่อเศรษฐกิจและสังคม เสริมสร้างความทันสมัยในการบริหารงานของหน่วยงานราชการ และการให้บริการเพื่อประโยชน์สุขของประชาชนโดยรวม เพื่อแสดงถึงความพร้อมของจังหวัดเชียงใหม่ในการมุ่งสู่การดําเนินงานภายใต้นโยบายประเทศไทย 4.0 อย่างเป็นรูปธรรม ณ ห้อง CGV1 โรงแรมเชียงใหม่ แกรนด์วิว แอนด์ คอนเว็นชั่น อําเภอเมือง จังหวัดเชียงใหม่ เมื่อวันที่ 24 มีนาคม 2560 ทั้งนี้ ในปี 2560 นอกจากจังหวัดเชียงใหม่แล้ว ยังมีการจัดงานดังกล่าวอีก 6 จังหวัด ในทุกภูมิภาคทั่วประเทศ ประกอบด้วย ภูเก็ต ขอนแก่น ชลบุรี อุบลราชธานี สงขลา และนครสวรรค์
*********************
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ตรวจความเรียบร้อยการจัดงานลอยกระทงในพื้นที่ จ.ราชบุรี และนำทีมสำนักงานคณะกรรมการคุ้มครองผู้บริโภค ตรวจเยี่ยมการจัดจำหน่ายพลุประทัดและดอกไม้เพลิง
วันจันทร์ที่ 11 พฤศจิกายน 2562
รมต. นร. นายเทวัญ ฯ ตรวจความเรียบร้อยการจัดงานลอยกระทงในพื้นที่ จ.ราชบุรี และนําทีมสํานักงานคณะกรรมการคุ้มครองผู้บริโภค ตรวจเยี่ยมการจัดจําหน่ายพลุประทัดและดอกไม้เพลิง
รมต. นร. นายเทวัญ ฯ ตรวจความเรียบร้อยการจัดงานลอยกระทงในพื้นที่ จ.ราชบุรี และนําทีมสํานักงานคณะกรรมการคุ้มครองผู้บริโภค ตรวจเยี่ยมการจัดจําหน่ายพลุประทัดและดอกไม้เพลิง
วันนี้ (11 พ.ย.62) เวลา 14.30 น. ที่บริเวณเขื่อนรัฐประชาพัฒนา อําเภอเมือง จังหวัดราชบุรี นายเทวัญ ลิปตพัลลภ รัฐมนตรีประจําสํานักนายกรัฐมนตรี เดินทางลงพื้นที่ตรวจราชการและตรวจความเรียบร้อยก่อนการจัดกิจกรรม "ลอยกระทงปลอดภัย ประชาชนมีความสุข" ซึ่งสํานักงานคณะกรรมการคุ้มครองผู้บริโภค (สคบ.) ได้ร่วมกับศูนย์ดํารงธรรมจังหวัดราชบุรี และหน่วยงานที่เกี่ยวข้องจัดได้ร่วมติดตามคณะลงพื้นที่ด้วย
รัฐมนตรีประจําสํานักนายกรัฐมนตรี ได้ตรวจสอบมาตรการความปลอดภัยของท่าน้ําที่จัดไว้สําหรับลอยกระทงบริเวณเขื่อนรัฐประชาพัฒนา พร้อมเน้นย้ําว่าสถานที่ต้องมีความแข็งแรง โดยท่าน้ํา หรือโป๊ะต้องสามารถรับน้ําหนักได้ตามที่กําหนดขณะที่ทางจังหวัดราชบุรี ได้จัดเจ้าหน้าที่ดูแลบริเวณท่าน้ําและเตรียมความพร้อมการให้ช่วยเหลือกรณีเกิดอุบัติเหตุทางน้ํา เพื่อป้องกันอันตรายจากการที่ท่าน้ํารับน้ําหนักที่มากเกินไป หรือเกิดการเบียดกันจนพลัดตกน้ํา เพื่อให้ประชาชนได้รับความปลอดภัยสูงสุดในช่วงเทศกาลวันลอยกระทง
นอกจากนี้ รมต.เทวัญ ได้เดินตรวจเยี่ยมร้านค้าที่จําหน่ายกระทงซึ่งพบว่า ในปีนี้ส่วนใหญ่มีผู้จําหน่าย นิยมนํากระทงที่ทํามาจากวัสดุธรรมชาติมาจําหน่ายในราคาย่อมเยา ส่วนใหญ่จําหน่ายอยู่ในราคา 30-50 บาท
จากนั้น รมต.เทวัญ ได้ลงพื้นที่ตรวจเยี่ยมผู้ประกอบธุรกิจจําหน่าย พลุ ประทัด ดอกไม้เพลิง ในตลาดเก่าโค๊ยกี และตรวจสอบใบอนุญาตจําหน่าย พลุ ประทัด ดอกไม้เพลิง ของผู้ประกอบการ รวมทั้งนําเจ้าหน้าที่ของสํานักงานคุ้มครองผู้บริโภค หรือ สคบ. ร่วมประชาสัมพันธ์ถึงความเป็นอันตรายที่อาจเกิดขึ้นจากการเล่นพลุ ประทัด และดอกไม้เพลิง และได้มีข้อสั่งการขอความร่วมมือให้ส่วนราชการทุกภาคส่วนใน จ.ราชบุรี และที่เกี่ยวข้องให้ความสําคัญกับการเตรียมความพร้อมเพื่อป้องกันอันตรายจากการเล่นพลุ ประทัด ดอกไม้เพลิงโดยจัดทํามาตรการความปลอดภัยให้แก่ประชาชน ร้านค้าที่จําหน่าย และไม่จําหน่ายสินค้าดังกล่าวให้แก่เด็กที่มีอายุต่ํากว่า 14 ปี พร้อมทั้งขอความร่วมมือประชาชนงดการเล่นพลุ ประทัด ดอกไม้เพลิง และโคมลอย เพื่อความปลอดภัย อย่างไรก็ตามหากมีการเล่นพลุ ประทัด ดอกไม้เพลิง ในสถานที่ที่จัดไว้ก็ต้องปฏิบัติตามข้อแนะนําและคําเตือนอย่างถูกวิธี
ทั้งนี้ผู้ใดที่ฝ่าฝืนขายดอกไม้เพลิงที่จัดทําฉลากไม่ถูกต้อง ผู้ขายมีโทษจําคุกไม่เกิน 6 เดือน หรือปรับไม่เกินหนึ่งแสนบาท หรือทั้งจําทั้งปรับ ส่วนผู้ผลิตหรือผู้นําเข้ามาในราชอาณาจักรเพื่อขายมีโทษจําคุกไม่เกิน 1 ปี หรือปรับไม่เกินสองแสนบาท หรือทั้งจําทั้งปรับ
อย่างไรก็ตาม ภายหลังจากลงพื้นที่จังหวัดราชบุรีแล้ว รมต.เทวัญ จะเดินทางไปพบกับคณะของนายกรัฐมนตรีที่จังหวัดกาญจนบุรี และร่วมกิจกรรมลอยกระทง โดย รมต.เทวัญ กล่าวว่า นอกจากจะขอขมาพระแม่คงคาแล้ว ก็จะขออธิษฐานให้ปีนี้ปราศจากเหตุอันตรายจากผู้ประทัดและดอกไม้เพลิงด้วย
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.อว. ประชุมหารือบทบาทของสำนักงานนวัตกรรมแห่งชาติ การใช้นวัตกรรมฟื้นฟูและยกระดับเศรษฐกิจในพื้นที่
วันพุธที่ 17 มิถุนายน 2563
รมว.อว. ประชุมหารือบทบาทของสํานักงานนวัตกรรมแห่งชาติ การใช้นวัตกรรมฟื้นฟูและยกระดับเศรษฐกิจในพื้นที่
รมว.อว. ประชุมหารือบทบาทของสํานักงานนวัตกรรมแห่งชาติ การใช้นวัตกรรมฟื้นฟูและยกระดับเศรษฐกิจในพื้นที่
วันที่ 29 พฤษภาคม 2563 ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เข้าร่วมประชุมหารือการมอบนโยบายบอร์ด ต่อ สํานักงานนวัตกรรมแห่งชาติ (องค์การมหาชน) หรือ NIA โครงการ พ.ร.ก. เงินกู้ของ อว. การใช้นวัตกรรม เพื่อการฟื้นฟูและยกระดับเศรษฐกิจในพื้นที่ ณ ห้องประชุม 301 อาคารสํานักงานนวัตกรรมแห่งชาติ (NIA)
ดร.สุวิทย์ (รมว.อว) กล่าวว่า “จากสถานการณ์การแพร่ระบาดของไวรัสโควิด 19 นั้น ก่อให้เกิดการเปลี่ยนแปลงของโลกยุคปัจจุบัน ทําให้ต้องคํานึงถึงทิศที่จะเกิดขึ้นในอนาคตและพร้อมรองรับกับเหตุการณ์ต่างๆ อย่างมีประสิทธิภาพ ดังนั้นควรนําการวิจัยพัฒนาและนวัตกรรม (RDI) เข้ามาเป็นส่วนในการผลักดันให้เกิดการพัฒนาประเทศทั้งในด้านเศรษฐกิจและสังคม เพื่อเป็นการเตรียมความพร้อมกับการเปลี่ยนแปลงที่จะเกิดขึ้นในอนาคต
ปัจจุบันกระทรวงการอุดมศึกษา วิทยาศาสตร์ วิจัยและนวัตกรรม (อว.) ให้ความสําคัญกับการผลักดันเศรษฐกิจรูปแบบใหม่ BCG และการพัฒนานวัตกรรมเชิงพื้นที่ ให้เกิดขึ้นอย่างจริงจังและเป็นรูปธรรม โดยร่วมหารือกับผู้เชี่ยวชาญที่เกี่ยวข้องเพื่อหาแนวทางในการพัฒนา ซึ่งหัวใจในการพัฒนา BCG นั้นคือ enterprise (ประกอบด้วย บริษัทขนาดใหญ่ SME Startup) ที่จะเป็นส่วนในการขับเคลื่อนให้ระบบ BCG เกิดขึ้นได้จริง ในปัจจุบันยังไม่มีหน่วยงานที่เข้ามาดูแลเรื่องดังกล่าวอย่างจริงจัง ในฐานะที่สํานักงานนวัตกรรมแห่งชาติ (องค์การมหาชน) (NIA) เป็นหน่วยงานภายใต้ กระทรวง อว. และดําเนินงานเพื่อขับเคลื่อนระบบนวัตกรรมแล้วนั้น ควรมีบทบาทนําในการพัฒนาระบบนวัตกรรมใน enterprise เป็นสําคัญ รวมถึงการพัฒนานวัตกรรมในเชิงพื้นที่ทั่วประเทศ มีหลักสําคัญ ดังนี้
ให้ความสําคัญกับการพัฒนานวัตกรรมในระดับประเทศ สร้างความเข้าใจให้เกิดขึ้นในทุกระดับและทุกมุมมองของการพัฒนานวัตกรรม ทั้งด้านเศรษฐกิจ สังคม องค์กร และพื้นที่ ภายใต้บทบาทในการผลักดันให้เกิดเป็นระบบนวัตกรรมของประเทศ
ทําหน้าที่ในการส่งเสริมและพัฒนา SME และ Startup เนื่องจากเป็นหนึ่งในผู้ขับเคลื่อนนวัตกรรม ดังนั้นการที่ NIA เข้าไปมีบทบาทในการส่งเสริมและพัฒนา ย่อมส่งผลต่อระบบนวัตกรรมของประเทศด้วย โดยส่วนสําคัญที่จะช่วยในการพัฒนาดังกล่าว คือการมีพื้นฐานของข้อมูลและความรู้ด้านนวัตกรรมและการส่งเสริมเศรษฐกิจแบบ BCG
ให้ความสําคัญกับการสร้าง Value Creation การพัฒนานวัตกรรมจะเห็นผลเป็นรูปธรรมก็ต่อเมื่อสร้างคุณค่าให้เกิดขึ้นได้อย่างแท้จริง ดังนั้นการส่งเสริมหรือพัฒนาระบบนวัตกรรมในประเทศ ต้องคํานึงถึงผลกระทบและต้องสัมพันธ์กับความต้องการด้านนวัตกรรมของประเทศอีกด้วย
นอกจากหลักสําคัญทั้ง 3 ข้อแล้วนั้น NIA ควรพัฒนาและส่งเสริมผู้ประกอบการนวัตกรรมในประเทศมากยิ่งขึ้น สร้างสังคมผู้ประกอบการนวัตกรรมให้มีความเข้มแข็ง ควรพัฒนานวัตกรรมในพื้นที่ให้เกิดขึ้นในทุกภูมิภาคทั่วประเทศและเพื่อให้เกิดประสิทธิภาพควรดําเนินงานร่วมกับเครือข่ายภายในกระทรวง เช่น หน่วยงานที่เกี่ยวข้อง มหาวิทยาลัย เป็นต้น”
ข้อมูลข่าวโดย : สํานักงานนวัตกรรมแห่งชาติ (องค์การมหาชน) หรือNIA
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313